Priekšlikums PADOMES LĒMUMS ar kuru groza Padomes 1980. gada 16. decembra lēmumu, ar ko izveido padomdevēju komiteju kodolsintēzes programmai /* COM/2005/0068 galīgā redakcija */





Briselē, 2.3.2005 COM(2005) 68 galīgā redakcija Priekšlikums PADOMES LĒMUMS ar kuru groza Padomes 1980. gada 16. decembra lēmumu, ar ko izveido padomdevēju komiteju kodolsintēzes programmai (iesniegusi Komisija) PASKAIDROJUMA RAKSTS 1. Kodolsintēzes izpēte ar magnētisko hermetizāciju ir viena no kodolenerģētikas pētījumu jomām, kas minēta Eiropas Atomenerģijas Kopienas (Euratom) dibināšanas līguma 4. pantā. Pieņemot vairākus Padomes lēmumus kopš Euratom sākotnējās pētījumu un mācību programmas 1958. gadā, Kopienas kodolsintēzes programmas mērķis ir aptvert visu darbu, ko veic vadāmās termokodolsintēzes jomā ar magnētisko hermetizāciju dalībvalstīs un trešās valstīs, kuras ir pilnībā iesaistītas Euratom[1] 2. Saskaņā ar Euratom līguma 7. panta 4. daļu Komisija nodrošina kodolsintēzes programmas īstenošanu. Kodolsintēzes programmas īstenošanā Komisijai palīdzību sniedz padomdevēja komiteja. 3. Padomdevēja komiteja tika izveidota saskaņā ar Padomes 1980. gada 16. decembra Lēmumu 4151/81 ATO 103, kurā noteikts arī komitejas reglaments un jo īpaši piešķirto balsu sadalījums, kas noteikts lēmuma 14. pantā. Atsaucoties uz iepriekšminēto Padomes 1980. gada lēmumu, padomdevēja komiteja tika atjaunota ar turpmākajiem Padomes lēmumiem, ar kuriem pieņemtas Euratom īpašas pētījumu un mācību programmas. Kodolsintēzes programmas padomdevēja komiteja ( CCFP ) tika pārdēvēta par CCE-FU 1999. gada 17. novembrī, kad tā pieņēma savu reglamentu atbilstīgi Padomes 1980. gada 16. decembra lēmuma 12. pantam. 4. Ar Padomes 2002. gada 3. jūnija Lēmumu 2002/668/Euratom[2] izveidota Eiropas Atomenerģijas kopienas (Euratom) sestā pamatprogramma par kodolpētniecību un apmācības pasākumiem, kas arī veicina Eiropas Pētniecības telpas izveidošanu (no 2002. līdz 2006. gadam). 5. Pamatojoties uz Padomes 2002. gada 30. septembra Lēmuma 2002/837/Euratom[3] 6. panta 2. punktu, īpašās programmas īstenošanā Komisijai palīdzību sniedz padomdevēja komiteja, lai risinātu ar kodolsintēzi saistītos jautājumus īpašajā programmā (Euratom) kodolenerģijas pētījumiem, attīstībai un mācībām (no 2002. līdz 2006. gadam). Padomdevējas komitejas sastāvs, sīki izstrādāti darbības noteikumi un tai piemērojamās procedūras, tostarp piešķirto balsu sadalījums, pamatojas uz Padomes 1980. gada 16. decembra lēmumu. 6. Pēc katras jaunu dalībvalstu pievienošanās CCE-FU (bijušās CCFP ) balsstiesībās tika izdarīti attiecīgi grozījumi. Pēdējo reizi šādi grozījumi izdarīti ar Padomes 1995. gada 1. janvāra Lēmumu 95/1/EK Euratom, EOTK, pēc Austrijas, Somijas un Zviedrijas pievienošanās, un minētās balsstiesības ir izklāstītas šim dokumentam pievienotajā 1. pielikumā. Pēc Grieķijas delegācijas lūguma CCE-FU 2002. gada jūnijā CCE-FU vienprātīgi ieteica grozīt piešķirto balsu sadalījumu, lai tas kļūtu līdzīgs balsu sadalījumam, ko piemēro atbilstīgi Eiropas Kodolsintēzes attīstības nolīgumam (EFDA)[4]. CCE-FU ieteikumā bija paredzēts, ka Grieķijai, īrijai un Somijai jāpiešķir divas balsis vienas balss vietā. Komisija apstiprināja piedāvātos grozījumus savā 2003. gada 27. marta paziņojumā KOM (2003)149, galīgajā redakcijā, taču to vēl nav apstiprinājusi Padome. 7. Pēc desmit jauno dalībvalstu pievienošanās 2004. gada 1. maijā, ņemot vērā 2003. gada 23. septembra Aktu par pievienošanās nosacījumiem[5], un jo īpaši tā 51. pantu, iespējami drīz pēc pievienošanās ir jāpielāgo noteikumi attiecībā uz Komitejām, kas izveidotas ar sākotnējiem Līgumiem, un šo komiteju reglamenti, ņemot vērā minēto pievienošanos, tādēļ CCE-FU 2004. gada 21. oktobrī vienprātīgi ieteica attiecīgi grozīt piešķirto balsu sadalījumu. 8. Ņemot vērā iepriekšminētos apsvērumus, Komisija ierosina Padomei: - pieņemt lēmumu par grozījumiem Padomes 1980. gada 16. decembra lēmumā, ar ko izveido kodolsintēzes programmas padomdevēju komiteju. Priekšlikums PADOMES LĒMUMS ar kuru groza Padomes 1980. gada 16. decembra lēmumu, ar ko izveido padomdevēju komiteju kodolsintēzes programmai EIROPAS SAVIENĪBAS PADOME, ņemot vērā Eiropas Atomenerģijas kopienas dibināšanas līgumu un jo īpaši tā 7. panta ceturto daļu, ņemot vērā Padomes 2002. gada 3. jūnija Lēmumu 2002/668/Euratom[6] par Eiropas Atomenerģijas kopienas (Euratom) sesto pamatprogrammu par kodolpētniecību un apmācības pasākumiem, kas arī veicina Eiropas Pētniecības telpas izveidošanu (no 2002. līdz 2006. gadam), ņemot vērā Padomes 2002. gada 30. septembra Lēmumu 2002/837/Euratom, ar ko pieņem īpašu programmu (EAEK) kodolenerģijas pētniecībai un mācībām (no 2002. līdz 2006. gadam)[7], un jo īpaši tās 6. panta 2. punktu, kurā noteikts, ka īpašās programmas īstenošanā Komisijai palīdz padomdevēja komiteja un šīs komitejas sastāvs un sīki izstrādāti darbības noteikumi, kā arī tai piemērojamās procedūras saistībā ar kodolsintēzi noteiktas Padomes 1980. gada 16. decembra lēmumā, ņemot vērā Aktu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā[8], un jo īpaši tā 51. pantu, ņemot vērā Padomes 1980. gada 16. decembra Lēmumu 4151/81 ATO 103, ar ko izveido kodolsintēzes programmas padomdevēju komiteju, un jo īpaši tā 14. pantu, kurā noteikts šīs Komitejas piešķirto balsu sadalījums, ievērojot jaunākos grozījumus, kas izdarīti ar Padomes 1995. gada 1. janvāra Lēmumu 95/1/EK, Euratom, EOTK[9], tā kā (1) Kodolsintēzes programmas padomdevēja komiteja ( CCE-FU ) atzinumus attiecībā uz jautājumiem, kas saistīti ar Padomes 1980. gada 16. decembra lēmuma 5. punkta g) apakšpunktu, lai „ noteiktu prioritāros pasākumus nolūkā piešķirt preferenciālu atbalstu ”, sniedz atbilstīgi piešķirto balsu sadalījumam. (2) Kodolsintēzes programmas padomdevēja komiteja (CCE-FU) 2004. gada 21. oktobrī vienprātīgi ieteica koriģēt piešķirto balsu sadalījumu, kas būtu jāaizmanto komitejā, kura minēta Padomes 1980. gada 16. decembra lēmuma 14. pantā, risinot ar kodolsintēzi saistītos jautājumus, lai paredzētu balsstiesības jaunajām dalībvalstīm pēc to pievienošanās. (3) ņemot vērā iepriekšminēto, ir attiecīgi jāgroza Padomes 1980. gada 16. decembra lēmums, ar ko izveido kodolsintēzes programmas padomdevēju komiteju, IR PIEŅĒMUSI ŠO LĒMUMU. Vienīgais pants 14. punktā Padomes 1980. gada 16. decembra lēmumā, ar ko izveido kodolsintēzes programmas padomdevēju komiteju, pēdējos divus teikumus aizstāj ar šādu tekstu: „Atzinumus saistībā ar 5. punkta g) apakšpunktu pieņem, izmantojot šādu piešķirto balsu sadalījumu: Beļģija | 2 | Čehija | 2 | Dānija | 2 | Vācija | 5 | Igaunija | 1 | Grieķija | 2 | Spānija | 3 | Francija | 5 | Īrija | 2 | Itālija | 5 | Kipra | 1 | Latvija | 1 | Lietuva | 2 | Luksemburga | 1 | Ungārija | 2 | Malta | 1 | Nīderlande | 2 | Austrija | 2 | Polija | 3 | Portugāle | 2 | Slovēnija | 1 | Slovākija | 2 | Somija | 2 | Zviedrija | 2 | Apvienotā Karaliste | 5 | šveice | 2 | Kopā | 60 | Pieņemot atzinumu, ir vajadzīgs vismaz 31 balss vairākums, vismaz četrpadsmit delegācijām balsojot par”. Briselē, Padomes vārdā - priekšsēdētājs [1] Sadarbība ar šveici šajā jomā balstās uz Nolīgumu, kas noslēgts starp Euratom un šveices Konfederāciju 1979. gada 30. maijā (OV Nr. L 242, 4.9.1978., 2. lpp.); sadarbība ar Bulgāriju šajā jomā balstās uz Saprašanās memorandu starp Eiropas Kopienām un Bulgāriju par Bulgārijas iesaistīšanu Eiropas Kopienu sestajā pamatprogrammā attiecībā uz zinātniskās izpētes, tehnoloģijas attīstības un demonstrāciju darbībām, kas veicina Eiropas Pētniecības telpas izveidi un jauninājumus (no 2002. līdz 2006. gadam), un Eiropas Atomenerģijas Kopienas (Euratom) sestajā pamatprogrammā par kodolpētniecības un mācību pasākumiem, kura turklāt sekmē Eiropas Pētniecības telpas izveidi (no 2002. līdz 2006. gadam), kas ir parakstīts 2002. gada 29. oktobrī un ir stājies spēkā 2003. gada 24. februārī, OV C 64, 18.3.2003., 23. lpp.; sadarbība ar Rumāniju šajā jomā balstās uz Saprašanās memorandu starp Eiropas Kopienām un Rumāniju par Rumānijas iesaistīšanu Eiropas Kopienu sestajā pamatprogrammā attiecībā uz zinātniskās izpētes, tehnoloģijas attīstības un demonstrāciju darbībām, kas veicina Eiropas Pētniecības telpas izveidi un jauninājumus (no 2002. līdz 2006. gadam), un Eiropas Atomenerģijas Kopienas (Euratom) sestajā pamatprogrammā par kodolpētniecības un mācību pasākumiem, kura turklāt sekmē Eiropas Pētniecības telpas izveidi (no 2002. līdz 2006. gadam), kas ir parakstīts 2002. gada 29. oktobrī un ir stājies spēkā 2003. gada 29. oktobrī, OV C 64, 18.3.2003., 19. lpp. [2] OV L 232, 29.8.2002., 34. lpp. [3] OV L 294, 29.10.2002., 74. lpp. [4] Nolīgums tika noslēgts ar Komisijas 1999. gada 17. marta Lēmumu K(1999)612 un vēlāk tika grozīts ar Komisijas Lēmumiem K(1999) 3230 1999. gada 12. oktobrī, K(1999) 1725 2000. gada 3. jūlijā, K(2002) 1813 2002. gada 7. martā un K (2004) 1385 2004. gada 16. aprīlī. [5] OV L 236, 23.9.2003., 33. lpp. [6] OV L 232, 29.8.2002., 34. lpp. [7] OV L 294, 29.10.2002., 74. lpp. [8] OV L 236, 23.9.2003., 33. lpp. [9] OV L 1, 1.1.1995., 1. lpp.